CELEX: 32017R0705
Language: el
Date: 2017-04-19 00:00:00
Title: Εκτελεστικός κανονισμός (ΕΕ) 2017/705 της Επιτροπής, της 19ης Απριλίου 2017, σχετικά με τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο

20.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 104/6
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/705 ΤΗΣ ΕΠΙΤΡΟΠΉΣ
   της 19ης Απριλίου 2017
   σχετικά με τροποποίηση του παραρτήματος I του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχεία β) και ε),
   Εκτιμώντας τα ακόλουθα:
   
               (1)
            
            
               Με τον κανονισμό (ΕΟΚ) αριθ. 2658/87 θεσπίστηκε ονοματολογία εμπορευμάτων, (εφεξής καλούμενη «Συνδυασμένη Ονοματολογία» ή «ΣΟ»), η οποία παρατίθεται στο παράρτημα I του εν λόγω κανονισμού.
            
         
               (2)
            
            
               Το ισχύον κείμενο του κωδικού ΣΟ 1905 90 60 αναφέρεται σε προσθήκη γλυκαντικών, γεγονός που γεννά αμφιβολίες ως προς το πεδίο εφαρμογής αυτού του κωδικού ΣΟ και δεν είναι επαρκώς σαφές, ώστε να επιτρέπει την κατάταξη με βάση την εργαστηριακή ανάλυση. Η διατύπωση «με προσθήκη» θα πρέπει να διαγραφεί, επειδή δεν είναι δυνατό να εξακριβωθεί αν η περιεκτικότητα σε ζάχαρα είναι φυσική, έτσι ώστε το προϊόν να πρέπει να καταταχθεί στον κωδικό ΣΟ 1905 90 90 ή αν έχουν προστεθεί ζάχαρα, έτσι ώστε το προϊόν να πρέπει να καταταχθεί στον κωδικό ΣΟ 1905 90 60. Η διατύπωση «γλυκαντικών» είναι υπερβολικά ασαφής, δεδομένου ότι περιλαμβάνει όλες τις φυσικές και τεχνητές ουσίες με γλυκιά γεύση χωρίς να αναφέρεται οποιοδήποτε όριο για την περιεκτικότητα σε γλυκαντικά στο προϊόν. Τούτο θα μπορούσε να έχει ως αποτέλεσμα την εφαρμογή διαφορετικών ελάχιστων ορίων ή την έλλειψη αντικειμενικότητας κατά την απόδειξη παρουσίας γλυκαντικών σε ένα προϊόν.
            
         
               (3)
            
            
               Πραγματοποιήθηκε στατιστική ανάλυση, όσον αφορά τους εν ισχύ κωδικούς ΣΟ 1905 90 60 και 1905 90 90 με σκοπό να εκτιμηθούν τα ποσά των τελωνειακών δασμών που εισπράχθηκαν κατά την εισαγωγή προϊόντων περιεκτικότητας κατά βάρος σε ζαχαρόζη, ιμβερτοποιημένο ζάχαρο ή ισογλυκόζη κατώτερης του 5 %, τα οποία υπάγονται στον καθένα από τους εν λόγω κωδικούς ΣΟ. Από τη στατιστική ανάλυση προέκυψε ότι σε σημαντικό αριθμό εισαγωγών, τα προϊόντα που κατατάχθηκαν στον κωδικό ΣΟ 1905 90 60 θα έπρεπε να είχαν καταταγεί στον κωδικό ΣΟ 1905 90 90 και αντιστρόφως, με βάση το κριτήριο «γλυκαντικά». Ως εκ τούτου, το κείμενο του κωδικού ΣΟ 1905 90 60 πρέπει να τροποποιηθεί προκειμένου να εισαχθεί σαφές κριτήριο για τη διάκριση μεταξύ των δύο ομάδων προϊόντων. Το ποσοστό, κατά βάρος, σε ζαχαρόζη, ιμβερτοποιημένο ζάχαρο ή ισογλυκόζη αποτελεί ένα πιο αντικειμενικό κριτήριο και, ως εκ τούτου, είναι πιο εύκολο να εφαρμοστεί για τους σκοπούς της εργαστηριακής ανάλυσης.
            
         
               (4)
            
            
               Δεδομένου ότι η ΣΟ αποτελεί επίσης στατιστική ονοματολογία, είναι αναγκαίο να τροποποιηθεί το έβδομο και όγδοο ψηφίο των εν λόγω κωδικών ΣΟ ταυτόχρονα με την τροποποίηση του πεδίου εφαρμογής των εν λόγω κωδικών ΣΟ, ώστε να είναι δυνατή η σωστή επεξεργασία στατιστικών δεδομένων μετά την τροποποίηση.
            
         
               (5)
            
            
               Λαμβάνοντας υπόψη ότι, σύμφωνα με το άρθρο 12 του κανονισμού (ΕΟΚ) αριθ. 2658/87, το παράρτημα I του εν λόγω κανονισμού θα αντικατασταθεί, με ισχύ από την 1η Ιανουαρίου 2018, οι εν λόγω νέοι κωδικοί ΣΟ θα πρέπει να εφαρμόζονται μόνον από την 1η Ιανουαρίου 2018.
            
         
               (6)
            
            
               Συνεπώς, ο κανονισμός (ΕΟΚ) αριθ. 2658/87 θα πρέπει να τροποποιηθεί αναλόγως.
            
         
               (7)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το κεφάλαιο 19 του δεύτερου μέρους της Συνδυασμένης Ονοματολογίας, που περιέχεται στο παράρτημα I του κανονισμού (ΕΟΚ) αριθ. 2658/87, τροποποιείται ως εξής:
   
               α)
            
            
               διαγράφονται οι σειρές που αντιστοιχούν στους κωδικούς ΣΟ 1905 90 60 και 1905 90 90·
            
         
               β)
            
            
               προστίθενται οι ακόλουθες σειρές:
               
                           «1905 90 70 
                        
                        
                           Περιεκτικότητας κατά βάρος σε ζαχαρόζη, ιμβερτοποιημένο ζάχαρο ή ισογλυκόζη ίσης ή ανώτερης του 5 %
                        
                        
                           9 + EA MAX
                           24,2 + AD S/Z (2)
                           
                        
                        
                           —
                        
                     
                           1905 90 80 
                        
                        
                           Άλλα
                        
                        
                           9 + EA MAX
                           20,7 + AD F/M (2)
                           
                        
                        
                           —
                        
                     
         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 1η Ιανουαρίου 2018.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Απριλίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 256 της 7.9.1987, σ. 1.
   
      (2)  Βλέπε παράρτημα 1.»